યુરોપના શેરબજાર બે દિવસની મજબૂતાઈ પછી નીચા ખુલ્યા હતા. અમેરિકાના ચીન સામેના ટેરિફના પગલાંમાં યુરોપને કેવી અસર થાય છે તેની ગણતરી રહી હતી. ટ્રેડ વોરમાં ક્રૂડની માગને પણ અસર થવાની ગણતરીએ તેના ભાવમાં ઘટાડો જોવાયો હતો. જોકે, ભારતીય શેરબજારના હેવીવેઇટ શેરોને કારણે બેન્ચમાર્ક ઘટ્યા હતા પણ બ્રોડબેઇઝ આંક જેવા કે મિડ કેપ આંક 129 અને સ્મોલ કેપ આંક 130 પોઇન્ટ વધીને રહ્યા હતા. આને કારણે માર્કેટ બ્રેડથ પોઝિટીવ રહીને વધનાર 1477 શેરો સામે 1081 શેરો ઘટ્યા હતા. ઇન્ટ્રા ડની અફરાતફરીને કારણે વીઆઇએક્સ 3.3 ટકા વધીને 20.47ના સ્તરે રહેતાં તેજીવાળામાં સાવચેતી વધી હતી. સેક્ટોરલ આંકમાં આઇટી આંક સૌથી વધુ 1.7 ટકા વધ્યો હતો. જ્યારે કેપિટલ ગુડ્ઝ 0.9 ટકા, રિયલ્ટી 0.6 ટકા વધ્યા હતા. એનર્જી આંક 2.7 ટકા, બેન્કેક્સ 0.5 ટકા, મેટલ 1.2 ટકા, ઓઇલ 1.7 ટકા ઘટ્યા હતા. સેન્સેક્સમાં વધવામાં ઇન્ફોસિસ મોખરે હતો.